Diari Oficial de la Generalitat Valenciana


Sumari del DOGV 7115, del 20-09-2013 (2013/9005)

RESOLUCIÓ de 9 d'agost de 2013, de la Conselleria de Presidència i Agricultura, Pesca, Alimentació i Aigua, per la qual s'establixen les zones de veda per a la rossellona i la tellina en aigües de la Comunitat Valenciana
----------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2013/08/09/(1)/dof/vci/html**

### Dades del document

Número de DOGV
:   7115

Data del DOGV
:   20-09-2013

Secció del DOGV
:   I. DISPOSICIONS GENERALS

Número del document
:   2013/9005


Data del document
:   09-08-2013

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua
    * indústria pesquera
    * legislació
    * cria de crustacis
    * mol·lusc
    * regulació de la pesca

RESOLUCIÓ de 9 d'agost de 2013, de la Conselleria de Presidència i Agricultura, Pesca, Alimentació i Aigua, per la qual s'establixen les zones de veda per a la rossellona i la tellina en aigües de la Comunitat Valenciana [2013/9005]  
La Resolució de 19 de febrer de 2013, per la qual s'establixen i classifiquen les zones de producció de mol·luscos bivalves, gasteròpodes i equinoderms en aigües de la Comunitat Valenciana, acorda la declaració de set zones de producció de mol·luscos bivalves, gasteròpodes i equinoderms en aigua litoral de la Comunitat Valenciana.  
  
El Decret 94/2013, de 12 de juliol, del Consell, pel qual es regula l'activitat de marisqueig de la rossellona i la tellina en el litoral de la Comunitat Valenciana, establix les condicions per a l'exercici de l'activitat d'acord amb els objectius del Pla de Gestió de Marisqueig per Mitjà de Dragues a la Comunitat Valenciana, que complix l'article 19 del Reglament 1967/2006, del Consell (CE).  
L'article 8 del decret mencionat establix que, per mitjà d'una resolució de l'autoritat competent en pesca marítima i en funció dels recursos, es podran establir zones i períodes de veda, i que en les zones vedades estarà prohibida la pesca de mol·luscos bivalves, tant des d'embarcació com a peu, com per qualsevol altre mitjà, excepte amb fins de seguiment científic, degudament autoritzats.  
Tenint en compte l'evolució de les captures i la situació actual de la població de rossellona i tellina en les zones de producció de la Comunitat Valenciana, i oïts els professionals del sector a través dels seus representants, es fa necessari, entre altres mesures tendents a la seua recuperació, establir zones de veda per a la seua pesca en aigües de la Comunitat Valenciana.  
  
Primer  
L'objecte de la present resolució és la fixació d'unes zones de veda permanent per a la captura de les espècies de rossellona i tellina per a l'any 2013 i successius, per a garantir la supervivència de reproductors en una zona lliure d'activitat extractiva.  
  
Segon  
Durant el 2013 i successius, es prohibix el marisqueig de la rossellona i la tellina en les franges següents, delimitades a continuació (en coordenades geogràfiques, datum ED50).  
- Reserva zona nord: Patacona-Cabanyal: des del paral·lel 39º 29.70'N fins al paral·lel 39º 28.50'N, entre la vora i els 10 m de profunditat.   
- Reserva zona sud, riu Molinell-Deveses: des del meridià 0º 2.12'W fins al meridià 0º 0.32'W, entre la vora i la isòbata de 10 m de profunditat.  
- Reserva zona centre, Tavernes: entre els paral·lels 39º 6.2'N i 39º 5.2'N, entre la vora i la isòbata de 10 m de profunditat.  
  
  
DISPOSICIÓ FINAL  
  
Esta resolució produirà efecte des de l'endemà de la publicació en el Diari Oficial de la Comunitat Valenciana.  
  
València, 9 d'agost de 2013. El conseller de Presidència i Agricultura, Pesca, Alimentació i Aigua: José Ciscar Bolufer.


Còpia Permalink ELI